આ પ્રકારના આક્ષેપ જ્યારે પણ પોલીસ દળ ઉપર થયા છે, ત્યારે સિનિયર પોલીસ અધિકારી પોતાના જુનિયર પોલીસ ઉપર જવાબદાર ઢોળી છટકી જવાની માનસીકતા ધરાવતા હોય છે, પરંતુ આ કિસ્સામાં પોલીસ કમિશનર અનુપકુમાર સિંગે એક સિનિયર પોલીસ અધિકારી કેવા હોય જોઈએ તેનું ઉત્તમ ઉદાહરણ પુરૂ પાડતા કહ્યું કે હું અમદાવાદનો પોલીસ કમિશનર છું અને અમદાવાદ ક્રાઈમ બ્રાન્ચ મારા તાબામાં આવે છે, ક્રાઈમ બ્રાન્ચ ઉપર આક્ષેપ થયો તે મારા ઉપરનો આક્ષેપ છે, જે અમારા માટે કલંક સમાન છે.